Mapisa-Nqakula as nuwe speaker 'ongeskik' vir pos – DA | Maroela Media
Nosiviwe Mapisa-Nqakula is die nuwe speaker van die parlement. (Foto: ZKostile/Parlement)
Nosiviwe Mapisa-Nqakula, oudminister van verdediging wat Donderdag as nuwe speaker van die parlement aangewys is, is ongeskik vir die pos, sê Natasha Mazzone, hoofsweep van die DA.
Mapisa-Nqakula se verkiesing as speaker was geen verrassing nie en sy is met 199 uit die 298 stemme wat uitgebring is, verkies. Altesame 17 van die stembriewe is bederf.
Die EFF het buite stemming gebly en het in 'n verklaring gesê enige deelname aan die proses sou 'n "rubberstempel wees van pres. Cyril Ramaphosa se skending van die skeiding van magte".
Mapisa-Nqakula neem die leisels oor by Thandi Modise, wat nou die pos as minister van verdediging beklee.
Volgens Mazzone het die ANC se verkiesing van Mapisa-Nqakula as speaker die parlement ontwapen om sy werk te doen om aanspreeklikheid en deursigtigheid te verseker.
"Dit is 'n aanklag teen die ANC en benadruk sy vasbeslotenheid om die parlement 'n tandelose instelling te maak."
Mazzone sê die DA hou voet by stuk dat Mapisa-Nqakula onbevoeg vir die pos is en dat haar verkiesing 'n "bespotting maak van die parlement, sy beginsels van deursigtigheid, aanspreeklikheid en integriteit".
Mazzone sê haar aanstelling is net nog 'n voorbeeld van hoe die ANC se beleid van kaderontplooiing nog 'n demokratiese instelling gaan ruïneer.
Video: Silwer vir blitsige Benjamin
Om te dink dat die stotterende hoog geagte die weermag gelei het. Waarom het CR haar vir beide poste aanbeveel? Die sirkus in die parlement gaan al groter word, nou met 'n paar olifante in die kamer. Die nuwe speaker is reeds beklee en versier vir sulke okasies. Die EFF moet maar proviant saambring want hulle sal gereeld buite op die trappies in die Kaapse sonnetjie moet bak.
tipes kader ontplooing … skelms kyk na mekaar
Die nuwe Speaker is 'n nar. Haar aanstelling dui daarop dat die ANC-geleide regering, géén respek vir die volk of die gerespekteerde instelling van die parlement het nie. CR, die ruggraatlose jellievis, stel die party bo die volk. Kon liewer Naledi Pandor aangestel het as die Speaker dan swart moet wees. Pffffft
Ons agbare president mnr Ramaposa het voor die Zondo kommissie getuig en met "trane" in sy oe belowe dat daar 'n streep in die sand getrek is met korrupte amptenare. En nou mnr? SA is die enigste land waar jy bevordering in die parlement kry as jy korrup en onbevoeg is om jou werk te doen.Sy steur haar nie aan reels nie en ek wonder hoe gaan sy reels toepas? Ek neem die EFF kwalik omdat hulle nie vir eenmaal die regte ding kon doen deur aan die stemmery deel te neem en teen haar te stem nie.Nou gaan die… Lees meer »
Sy was nie eers in die weermag nie ,maar was minister van verdediging,net soos Cele nie eers 'n konstabel was nie,maar minister van polisie,.Soos die ander een wat nie eers ', bal kan skop nie ,maar minister van sport…nou ja so gaan dit hier anc land.